ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
உலக செவித்திறன் தின நிகழ்ச்சி: குழந்தைகளுக்கான செவித்திறன் பரிசோதனை மையங்களை தொடங்கி வைத்தார் மத்திய அமைச்சர் மன்சுக் மாண்டவியா
பத்தாவது உலக செவித்திறன் தினத்தை முன்னிட்டு, புதுதில்லி டாக்டர் அம்பேத்கர் சர்வதேச மையத்தில் நடந்த நிகழ்ச்சியில் மத்திய சுகாதாரத்துறை அமைச்சர் டாக்டர். மன்சுக் மாண்டவியா உரையாற்றினார். புதுதில்லி, மைசூரில் குழந்தைகளுக்கான செவித்திறன் பரிசோதனை மையங்களையும் அவர் காணொலி மூலம் தொடங்கி வைத்தார்.
"வாழ்நாள் முழுவதும் கேட்க, கவனமாகக் கேளுங்கள்" என்பதுதான் இந்தாண்டு உலக செவித்திறன் தினத்தின் கருப்பொருள். இந்நிகழ்ச்சியில் மத்திய அமைச்சர் மன்சுக் மாண்டவியா பேசியதாவது:
செவித்திறன் குறைபாடு பிரச்னை குறித்து மக்களிடையே விழிப்புணர்வை ஏற்படுத்துவதற்கு கூட்டு முயற்சிகள் முக்கியம். செவித்திறன் குறைபாட்டை முன்கூட்டியே கண்டறிந்து சரியான நேரத்தில் சிகிச்சை அளிப்பது தொடர்பாக மக்களுக்கு கூடுதல் தகவல்களை தெரிவிப்பதில் ஒவ்வொருவரும் கூட்டாக இணைந்து செயல்பட வேண்டும். இப்பிரச்சினையை ஆரம்பத்திலேயே கண்டறிந்து சிகிச்சை அளிக்கவில்லை என்றால் அது இயலாமையாக மாறி பலரின் வாழ்க்கையை பாதிக்கும்.
செவித்திறன் குறைபாடு குறித்து விழிப்புணர்வை ஏற்படுத்துவதில் மருத்துவர்கள், செவிலியர்கள், தொண்டு நிறுவனங்கள், ஆஷா மற்றும் அங்கன்வாடி ஊழியர்கள் முக்கிய பங்காற்றுகின்றனர். குழந்தைகளுக்கு செவித்திறன் குறைபாடு குறித்து முன்கூட்டியே பரிசோதிப்பது குறித்து மக்களுக்கு மேலும் தகவல்களை அவர்கள் அளிக்க வேண்டும். காது கேட்காத பிரச்னைகளுக்கு, நாம் சுயமாக சிகிச்சை எடுத்துக் கொள்ளக் கூடாது. மருத்துவர்களை ஆலோசித்து முறையான சிகிச்சை பெற வேண்டும். நவீன தொழில்நுட்ப வளர்ச்சி காலத்தில், செவித்திறன் குறைபாட்டை தடுக்க முடியும் மற்றும் சிகிச்சை பெற முடியும்.
இவ்வாறு மத்திய அமைச்சர் டாக்டர். மன்சுக் மாண்டவியா கூறினார்.
மத்திய சுகாதாரத்துறை இணையமைச்சர் டாக்டர். பாரதி பிரவீன் பவார் பேசுகையில், ‘‘ உலக செவித்திறன் தினம், செவித்திறன் குறைபாடு உடையவர்களுக்கு நமது பொறுப்புகளை நினைவுபடுத்துகிறது. கர்ப்பிணி பெண்கள், தாய்மார்கள் ஆகியோர் இப்பிரச்னை குறித்து அறிந்திருக்க வேண்டும், தங்கள் குழந்தைகளுக்கு செவித்திறன் குறைபாடு பிரச்சினை ஏதும் இருந்தால், முன்கூட்டியே சிகிச்சை பெற வேண்டும்’’ என கூறினார்.
புதுதில்லி எய்ம்ஸ் மற்றும் 11 சேவை மையங்கள், மைசூரில் உள்ள அகில இந்திய பேச்சு மற்றும் செவித்திறன் மையம் ஆகியவற்றில் குழந்தைகளுக்கான செவித்திறன் பரிசோதனை வசதிகளையும் மத்திய அமைச்சர் மன்சுக் மாண்டவியா காணொலி காட்சி மூலம் தொடங்கி வைத்தார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1802616
தொலைதொடர்பு மற்றும் தகவல் தொழில்நுட்ப அமைச்சகம்
இந்திய அஞ்சலக வங்கி வாடிக்கையாளர் எண்ணிக்கை 5 கோடியை தாண்டியது
நாட்டில் அனைவருக்கும் நிதி சேவை என்ற மிகப் பெரிய முன்முயற்சியை மேற்கொண்டு பிரதமர் தொடங்கிய முதலாவது டிஜிட்டல் வங்கி சேவையான இந்திய அஞ்சலக வங்கியின் வாடிக்கையாளர் எண்ணிக்கை 5 கோடியை தாண்டியுள்ளது.
3 ஆண்டு காலத்தில் இந்த எண்ணிக்கையை அடைந்துள்ள வங்கி வேகமாக வளர்ந்து வருவதாக தொலைத் தொடர்புத்துறை தெரிவித்துள்ளது.
காகிதமற்ற சேவையை அளித்து வரும் அஞ்சலக வங்கி, 1.36 லட்சம் அஞ்சலகங்களில் செயல்பட்டு வருகிறது. இவற்றில் 1.20 லட்சம் கிராமப்புறங்களில் உள்ளன. நாட்டில் உள்ள 2 லட்சத்து 80 ஆயிரம் அஞ்சலக ஊழியர்கள் இந்த சேவையில் ஈடுபடுத்தப்பட்டுள்ளனர். அடிமட்ட அளவில் டிஜிட்டல் பரிவர்த்தனையை இந்த வங்கி கொண்டு சேர்த்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790686
-------
(Visitor Counter : 291
ஐஃஎப்எஸ்சி ஆணையம்
தேசிய காப்பீட்டு அகாடமி உடன் புரிந்துணர்வு ஒப்பந்தத்தில் இந்திய நிதி சேவை மையங்கள் ஆணையம் கையெழுத்து
சர்வதேச நிதிச் சேவை மையங்களில் காப்பீட்டுத் துறையில் திறன் மேம்பாடு மற்றும் திறமையான பணியாளர்களை வழங்கும் நோக்கத்துடன் சர்வதேச நிதி சேவை மையங்கள் ஆணையம், தேசிய காப்பீட்டு அகாடமியுடன் புரிந்துணர்வு ஒப்பந்தத்தில் கையெழுத்திட்டுள்ளது.
உலகளாவிய இணைப்பை உருவாக்குவதையும், இந்தியப் பொருளாதாரத்தின் தேவைகளில் கவனம் செலுத்துவதையும், பிராந்திய/உலக அளவில் சர்வதேச நிதித் தளமாகச் செயல்படுவதையும் சர்வதேச நிதி சேவை மையங்கள் ஆணையம் நோக்கமாகக் கொண்டுள்ளது.
நிதி சேவை மையங்களில் காப்பீடு ஒரு வளர்ந்து வரும் துறையாகும், தேசிய காப்பீட்டு அகாடமியுடனான புரிந்துணர்வு ஒப்பந்தம் காப்பீட்டுத் துறையில் திறன் மேம்பாட்டில் சிறந்த பலன்களை அளிக்கும்.
காப்பீட்டுத் துறையை சிறந்த திறமைகளுடன் மேம்படுத்துவதற்காக செயல்படும் முன்னணி நிறுவனம் தேசிய காப்பீட்டு அகாடமி ஆகும். மாறிவரும் காப்பீட்டுத் துறையின் தேவைகளைப் பூர்த்தி செய்வதற்காக இத்துறையில் பாடத்திட்டங்களை வகுத்து தொடர்ந்து மேம்படுத்துவதிலும், பயிற்சித் திட்டத்தை வழங்குவதிலும் இது ஈடுபட்டுள்ளது.
சர்வதேச நிதி சேவை மையத்திற்கு தேவையான திறமையான மனிதவளத்தை உருவாக்க இந்தg; புரிந்துணர்வு ஒப்பந்தம் முயற்சிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818267
பாதுகாப்பு அமைச்சகம்
இந்திய கடற்படையின் செயல்திறனை உயர்த்த ஃபிரான்சிடம் இருந்து 26 ரஃபேல் கடல்சார் விமானங்களை வாங்க பாதுகாப்புக் கொள்முதல் கவுன்சில் ஒப்புதல் அளித்துள்ளது
மத்திய பாதுகாப்புத்துறை அமைச்சர் திரு.ராஜ்நாத் சிங் தலைமையில் 2023 ஜூலை 13-ம் தேதி நடைபெற்ற பாதுகாப்புக் கொள்முதல் கவுன்சில் கூட்டத்தில் மூன்று திட்டங்களுக்கு ஒப்புதல் அளிக்கப்பட்டது.
ஃபிரான்சிடம் இருந்து இந்திய கடற்படை பயன்பாட்டுக்காக 26 ரஃபேல் விமானங்களையும், அதனுடன் தொடர்புடைய துணை உபகரணங்கள், ஆயுதங்கள், உதிரிபாகங்கள், ஆவணங்கள் உள்ளிட்டவற்றையும் வாங்க இக்கூட்டத்தில் ஒப்புதல் அளிக்கப்பட்டது. மற்ற நாடுகளில் இதே திறன்களுடன் உள்ள விமானங்களின் கொள்முதல் விலையை ஒப்பிட்டு, அனைத்து அம்சங்களையும் கணக்கில் எடுத்துக்கொண்ட பிறகே விலை மற்றும் பிற கொள்முதல் விதிமுறைகள் குறித்து ஃபிரான்ஸ் அரசுடன் பேச்சுவார்த்தை நடத்தப்படும்.
மசாகான் டாக் நிறுவனத்திடமிருந்து கூடுதலாக மூன்று ஸ்கார்பீன் நீர்மூழ்கிக் கப்பல்களை வாங்கவும் பாதுகாப்புக் கொள்முதல் கவுன்சில் கூட்டத்தில் ஒப்புதல் அளிக்கப்பட்டது. இது இந்தியக் கடற்படையின் பலத்தை அதிகரிக்க உதவுவதோடு மட்டுமல்லாமல், குறிப்பிடத்தக்க வேலை வாய்ப்புகளையும் உருவாக்கும்.
இதேபோல், உள்நாட்டுத் தயாரிப்புகளை அதிகப்படுத்துவதற்கான வழிகாட்டுதல்களை வகுக்கவும் இக்கூட்டத்தில் ஒப்புதல் அளிக்கப்பட்டது. பாதுகாப்புத்துறையில் உள்ள சிக்கலான தொழில்நுட்பங்களைத் உள்நாட்டிலேயே தயாரிப்பதன் மூலம் இது தற்சார்பை அடைய உதவும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1939178
தேர்தல் ஆணையம்
வெற்றி ஊர்வலங்கள் தொடர்பான விதிமுறைகள்
கோவா, மணிப்பூர், பஞ்சாப், உத்தரப்பிரதேசம், உத்தரகாண்ட் ஆகிய மாநிலங்களில் சட்டப்பேரவைகளுக்கான பொதுத் தேர்தலை இந்திய தேர்தல் ஆணையம் 2022-ம் ஆண்டு ஜனவரி
8-ந் தேதி அறிவித்தது. தேர்தல் தொடர்பான அறிவிப்புகளுடன், கொவிட் பெருந்தொற்று காலத்தில் வெற்றி ஊர்வலங்கள் உள்ளிட்ட தேர்தல்களின் பல்வேறு அம்சங்களை முறைப்படுத்து வதற்கான, மாற்றியமைக்கப்பட்ட விரிவான விதிமுறைகளையும், தேர்தல் ஆணையம் வெளியிட்டது. தேர்தல் காலத்தில் கொவிட் தொற்று நிலைமை முன்னேற்றமடைந்ததால், மத்திய உள்துறை அமைச்சகம் மற்றும் மாநில அரசுகளுடன் கலந்தாலோசித்து தேர்தல் பிரச்சாரங்கள் தொடர்பான விதிமுறைகளை தேர்தல் ஆணையம் படிப்படியாக தளர்த்தியது.
தேர்தல் நடந்த மாநிலங்களில் கொவிட் பெருந்தொற்றின் தற்போதைய நிலவரத்தை கருத்தில் கொண்டு, வாக்கு எண்ணிக்கையின் போதும், அதற்கு பின்னரும் வெற்றி ஊர்வலங்கள் தொடர்பான விதிமுறைகளை தளர்த்த தேர்தல் ஆணையம் முடிவெடுத்துள்ளது. வெற்றி ஊர்வலங்கள் மீதான முழுமையான தடை விலக்கிக் கொள்ளப்படுகிறது. இருப்பினும் மாவட்ட அதிகாரிகள் விதித்துள்ள தடுப்பு நடவடிக்கைகள் மற்றும் நடைமுறையில் உள்ள விதிமுறைகளை பொருத்தே இந்த தளர்வு அமையும் என்று ஆணையம் கூறியுள்ளது.
வணிகம் மற்றும் தொழில்துறை அமைச்சகம்
முதலீடுகளுக்கான இந்தியா-ஐக்கிய அரபு அமீரகத்தின் உயர்மட்ட கூட்டு பணிக்குழுவின் 11 வது கூட்டத்திற்கு மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் மற்றும் ஹமீது பின் சையத் அல் நஹ்யான் இருவரும் கூட்டாக தலைமை தாங்கவுள்ளனர்
இந்திய அரசின் வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் தலைமையிலான தூதுக்குழு, 2023 அக்டோபர் 5 முதல் 6 வரை ஐக்கிய அரபு அமீரகத்திற்கு பயணம் மேற்கொள்கிறது. 11 வது இந்திய-ஐக்கிய அரபு அமீரக உயர் மட்ட முதலீட்டு பணிக்குழுவின்  இணைத் தலைவராகவும் அவர் உள்ளார். அபுதாபி அமீரகத்தின் நிர்வாகக் குழு உறுப்பினர் ஷேக் ஹமீத் பின் சயீத் அல் நஹ்யான் தலைமையிலான ஐக்கிய அரபு எமிரேட்ஸ் தூதுக்குழுவுடன் கலந்துரையாடவும் 2023 அக்டோபர் 5 முதல் 6 வரை பயணம் மேற்கொள்கிறது.
இந்தியாவில் ஐக்கிய அரபு அமீரக நிறுவனங்கள் செய்துள்ள முதலீடுகள் மற்றும் ஐக்கிய அரபு அமீரகத்தில் இந்திய நிறுவனங்கள் செய்துள்ள முதலீடுகள் தொடர்பான பிரச்சினைகள் / சவால்கள் குறித்து இரு தூதுக்குழுக்களும் விவாதிக்கும்.
கூட்டுப் பணிக்குழுவின் பணியின் மூலம் இன்றுவரை அடைந்துள்ள விளைவுகளையும் இந்த கூட்டம் மறுஆய்வு செய்யும், மேலும் பொருளாதார வளர்ச்சிக்கான சாத்தியக்கூறுகளுடன் பரஸ்பர ஆர்வமுள்ள துறைகளில் முதலீட்டை எளிதாக்குவதற்கான வழிகளை இரு தரப்பினரும் தொடர்ந்து ஆராய்வார்கள்.
இரண்டு நாள் பயணத்தின் போது, பொது வர்த்தகம், முதலீட்டு விஷயங்கள் மற்றும் இந்தியா - ஐக்கிய அரபு அமீரக உறவுகளை வலுப்படுத்துவதற்கான ஒத்துழைப்புத் துறைகளை மேம்படுத்துவதற்கான இருதரப்பு சந்திப்புகளையும் அமைச்சர் கோயல் நடத்துவார்.
ஐக்கிய அரபு அமீரகத்திற்கும் இந்தியாவுக்கும் இடையிலான வர்த்தகம், முதலீடு மற்றும் பொருளாதார உறவுகளை மேம்படுத்துவதற்கான ஒரு முக்கிய மன்றமாக கூட்டுப் பணிக்குழு 2013 இல் நிறுவப்பட்டது. பல ஆண்டுகளாக எச்.எல்.டி.எஃப்.ஐ இரு தரப்பிலிருந்தும் நிறுவனங்கள் எதிர்கொள்ளக்கூடிய முக்கிய தடைகளை நிவர்த்தி செய்வதற்கான ஒரு சிறந்த தளமாக உருவெடுத்துள்ளது.
இந்தியா - ஐக்கிய அரபு அமீரக விரிவான பொருளாதார கூட்டாண்மை ஒப்பந்தம்  கையெழுத்திடப்பட்ட ஒரு ஆண்டு கொண்டாட்டத்திற்குப் பிறகு இது முதல் சந்திப்பாகும்.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.20.69 லட்சம் மதிப்புள்ள 474 கிராம் தங்கம் பறிமுதல்
தோஹாபியில் இருந்து கத்தார் ஏர்வேஸ் விமானம் மூலம் சென்னை வந்த ஆதில் முகமது ஜான் ரஃபிக் என்பவரை வெளியேறும் வழியில் விமான நிலைய புலனாய்வுப் பிரிவு அதிகாரிகள் இடைமறித்து விசாரித்தனர். இந்த விசாரணையின் போது அவர், தனது பேண்ட் பாக்கெட்டில் தங்கத்தை பசை வடிவில் ஒரு கருப்பு நிற நாடாவில் சுற்றி மறைத்து வைத்திருந்தது கண்டறியப்பட்டது. சுத்தமான 24 காரட் தங்கத்தின் எடை 474 கிராம் ஆகும். இதன் சர்வதேச சந்தை மதிப்பு ரூ.20.69 லட்சம் ஆகும். இந்த தங்கம் பறிமுதல் செய்யப்பட்டு சென்னையைச் சேர்ந்த பயணி கைது செய்யப்பட்டார்.
சென்னை சர்வதேச விமான நிலைய சுங்கத்துறையின் முதன்மை ஆணையர் வெளியிட்ட செய்திக் குறிப்பில் இந்த தகவல் தெரிவிக்கப்பட்டுள்ளது.
-------------
(Visitor Counter : 108
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 189.48 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,509 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 189.48 கோடிக்கும் அதிகமான  டோஸ்கள் செலுத்தப்பட்டுள்ளன. 2,34,46,113 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.95 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,802 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,44,689.
இந்தியாவில் கடந்த 24 மணி நேரத்தில் 3,205 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,27,327 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.89 கோடி . வாராந்திரத் தொற்று 0.76 சதவீதமாக உள்ளது. தினசரித் தொற்று விகிதம் 0.98 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1822478
ஆயுஷ்
நாடுமுழுவதும் ஆயுஷ் 64, கபசுரக் குடிநீரை விநியோகிக்கும் மாபெரும் திட்டம்: கொவிட் தொற்றைக் கட்டுப்படுத்த ஆயுஷ் அமைச்சகத்தின் புதிய முயற்சி
கொவிட்- 19 தொற்றின் இரண்டாவது அலையைக் கட்டுக்குள் கொண்டு வரும் முயற்சியில், மருத்துவமனையில் அனுமதிக்கப்படாத பெருவாரியான கொவிட் நோயாளிகளுக்கு பல மூலிகைகளின் கலவை மருந்தான ஆயுஷ் 64 மற்றும் சித்த மருத்துவத்தின் கபசுரக் குடிநீரை நாடு முழுவதும் வழங்கும் மாபெரும் திட்டத்தை ஆயுஷ் அமைச்சகம் இன்று தொடங்குகிறது. இந்த இரண்டு மருந்துகளும் சிறப்பாகச் செயல்படுவதாக பலதரப்பட்ட மருத்துவச் சோதனைகளில் தெரியவந்துள்ளது.
மத்திய இளைஞர் நலன் மற்றும் விளையாட்டுத்துறை இணை அமைச்சரும் , மத்திய ஆயுஷ் அமைச்சருமான  திரு கிரண் ரிஜிஜு தொடங்கி வைக்கும் இந்தத் திட்டம், வெளிப்படைத் தன்மை வாய்ந்த வகையிலும், தரமான முறையிலும் ஏழை, எளிய மக்களுக்கு மருந்துகள் சென்றடைவதை உறுதி செய்யும்.
அமைச்சகத்தின் கீழ் இயங்கும் ஏராளமான நிறுவனங்களின் உதவியுடன் பல்வேறு கட்டங்களாக இந்தப் பிரச்சாரத்தை மேற்கொள்ளத் திட்டமிடப்பட்டுள்ளது. சேவாபாரதி, இதன் பிரதான ஒருங்கிணைப்பாளராக செயல்படும்.
கொவிட்-19 பெருந்தொற்று தொடங்கியது முதல் மத்திய சுகாதாரம் மற்றும் குடும்ப நல அமைச்சகத்துடன் ஒருங்கிணைந்து ஆயுஷ் அமைச்சகம் பல்வேறு தடுப்பு நடவடிக்கைகளை மேற்கொண்டு வருகிறது. தொற்றுக்கு எதிரான போராட்டத்தில் இந்தியாவின் நிலையை வலுப்படுத்தும் நோக்கத்தோடு ஆயுஷ் 64 மற்றும் கபசுரக் குடிநீரை நாடு முழுவதும் விநியோகிக்கும் இந்த முன்முயற்சி மேற்கொள்ளப்படுகிறது.
அறிகுறியற்ற, லேசானது முதல் மிதமானது வரையிலான கொவிட்-19 தொற்று ஏற்பட்டுள்ள நோயாளிகள், பொதுவான சிகிச்சையுடன் ஆயுஷ் 64 மற்றும் கபசுரக் குடிநீர் ஆகியவற்றையும் எடுத்துக் கொள்வது சிறந்த பலனை வழங்கியிருப்பதால், வீட்டுத் தனிமையில் உள்ள நோயாளிகள், ஆயுஷ் சிகிச்சை முறைகளினால் பயனடைவதற்காக இந்த நாடு தழுவிய திட்டத்தை ஆயுஷ் அமைச்சகம் அறிமுகப்படுத்துகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716729
புவி அறிவியல் அமைச்சகம்
தென்மேற்குப் பருவமழை மேலும் முன்னேற்றமடைவதற்கான சாதகமான சூழல் உருவாகியுள்ளது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- பருவமழையின் வடஎல்லை, கார்வார், ஷிமோகா, தும்குரு, சித்தூர், சென்னை ஆகிய இடங்கள் வழியாகச் செல்கிறது.
- மத்திய அரபிக் கடலின் சில பகுதிகள், கோவா, கொங்கனின் சில பகுதிகள், கர்நாடகா மற்றும் ராயலசீமாவின் சில பகுதிகள், தமிழ்நாட்டின் எஞ்சியுள்ள பகுதிகள், ஆந்திரப்பிரதேசத்தின் கடலோரப் பகுதிகள், வங்கக் கடலின் மத்திய வடக்குப் பகுதிகள், வடகிழக்கு மாநிலங்களின் சில பகுதிகள் ஆகியவற்றில் அடுத்த இரண்டு நாட்களில் தென்மேற்கு பருவமழை மேலும் முன்னேறுவதற்கான சாதகமான சூழ்நிலை உருவாகிக் கொண்டுள்ளது.
- மகாராஷ்டிரா மற்றும் கர்நாடகாவின் சில பகுதிகள், ராயலசீமாவின் சில பகுதிகள், ஆந்திரப்பிரதேசத்தின் கடலோரப் பகுதி, தெலங்கானாவின் சில பகுதிகள் ஆகியவற்றிலும், வங்கக் கடலின் தென்மேற்கு பகுதி முழுவதிலும், வங்கக் கடலின் எஞ்சிய பகுதிகளிலும் மற்றும் வடகிழக்கு மாநிலங்கள், சிக்கிம், ஒடிசாவின் சில பகுதிகள் மற்றும் மேற்கு வங்கத்தில் கங்கை நதிப்பகுதி ஆகியவற்றில் தென்மேற்கு பருவமழை மேலும் முன்னேறியுள்ளது.
- அடுத்த 24 மணி நேரத்தில் வங்கக் கடலில் கிழக்கு மத்தியப் பகுதியில் காற்றழுத்த தாழ்வுமண்டலம் உருவாகக் கூடும். இது மேற்கு, வடமேற்கு முகமாக நகர்ந்து தொடரும் 24 மணி நேரத்தில் தீவிரமடையக் கூடும்.
----
(Visitor Counter : 148
நிலக்கரி அமைச்சகம்
சுயேச்சையான மின்சார உற்பத்தியாளர்களுக்கு  இணைப்புகளை நியாயப்படுத்தும் நடைமுறை
இணைப்புகள் பெற்றுள்ள சுயேச்சையான மின்சார உற்பத்தியாளர்களுக்குத் தற்போதுள்ள நிலக்கரி ஆதாரங்கள் குறித்து விரிவான ஆய்வு மேற்கொள்வதற்காக அமைச்சகங்களுக்கு இடையிலான பணிக்குழு அமைக்கப்பட்டது. தற்போதுள்ள பல்வேறு தொழில்நுட்ப சிக்கல்களை கருத்தில் கொண்டு இத்தகைய உற்பத்தியாளர்களுக்கான சரக்குப் போக்குவரத்துக் கட்டணத்தை குறைப்பதற்கென நிலக்கரி ஆதாரங்களை நியாயப்படுத்தி அமைப்பதன் சாத்தியக்கூறுகளையும் இந்தக்குழு ஆராய்ந்தது. இந்தக் குழுவின் பரிந்துரைகளை உரிய அதிகாரம் பெற்ற ஆணையம் ஏற்றுக்கொண்டது.
அமலாக்க அணுகுமுறை மற்றும் இலக்குகள்:
இணைப்புகளை நியாயப்படுத்துவதற்கான திட்டம் வெளிப்படையானது, உள்நோக்கமற்றது, ஐ.பி.பி-களுக்கு அனைத்துத் துறைகளிலும் நியாயமான சூழ்நிலையை உருவாக்குவது. ஐ.பி.பி-களின் மின்உற்பத்தி பிரிவுகளுக்கும், முக்கியமான இயற்கை ஆதாரங்களை அதிகபட்சம் நியாயப்படுத்தி வழங்க இந்தத் திட்டம் முயற்சி மேற்கொண்டுள்ளது.
பெரிய தாக்கங்கள்:
குறைக்கப்பட்ட நிலக்கரி விலை காரணமாக உற்பத்தி செய்யப்பட்ட மின்சார கட்டணம் குறையும். மேலும், நிலக்கரியை கொண்டு செல்வதற்கான கட்டணமும் குறையும்.
நிலக்கரி விலைக்குறைவு காரணமாக கிடைத்த சேமிப்பு, மின்சார விநியோக நிறுவனங்கள் / நுகர்வோருக்கு கிடைக்கும்.
இந்த நடைமுறை போக்குவரத்து கட்டமைப்பு மீதான பளுவையும் குறைக்க உதவும்.
------
(Visitor Counter : 93
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகள் துறையில் ஒத்துழைக்க இந்தியா ஆஸ்திரேலியா இடையேயான கையெழுத்தான புரிந்துணர்வு ஒப்பந்தத்திற்கு அமைச்சரவை ஒப்புதல்
இந்த ஆண்டு நவம்பர் 22ஆம் தேதியன்று, ஆஸ்திரேலியா சிட்னியில் கையெழுத்தான, மாற்றுத்திறனாளிகள் துறையில் ஒத்துழைப்பதற்கான இந்தியா ஆஸ்திரேலியா இடையேயான புரிந்துணர்வு ஒப்பந்தத்திற்கு, பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
கூட்டு முயற்சிகள் வாயிலாக, மாற்றுத்திறனாளிகள் துறையில் இருநாட்டு ஒத்துழைப்பை இந்த ஒப்பந்தம் ஊக்குவிக்கும். மேலும், இரண்டு நாடுகளிலும் உள்ள அறிவு சார்ந்த மற்றும் மூளைசார்ந்த ஊனத்தால் பாதிக்கப்பட்டுள்ளவர்களின் மறுவாழ்வுக்கான வசதிகளையும் மேம்படுத்தவும் இது வழிவகுக்கும்.
(Visitor Counter : 75
குடியரசுத் துணைத் தலைவர் செயலகம்
குடியரசுத் துணைத் தலைவர் மும்பையில் சர்வதேச யோகா தினக் கொண்டாட்டங்களில் பங்கேற்கிறார்
மும்பையில் நாளை  பாண்ட்ரா ரிக்லமேஷன் சீலிங்க் கடலோரப் பகுதியில் நடைபெறவுள்ள 2018 சர்வதேச யோகா தினக் கொண்டாட்டங்களில் குடியரசுத் துணைத் தலைவர் திரு. எம். வெங்கையா நாயுடு முதன்மை விருந்தினராகப் பங்கேற்கிறார்.
மகாராஷ்டிர முதலமைச்சர் திரு. தேவந்திர பட்னவிஸ் இந்த நிகழ்ச்சியில் பங்கேற்கிறார். மும்பையைச் சேர்ந்த தொண்டு நிறுவனம் ஒன்று இந்தக் கொண்டாட்டங்களுக்கு ஏற்பாடு செய்துள்ளது.
மனிதர்களின் ஆரோக்கியத்திற்கும் உடல் நலத்திற்கும் முழுமையான அணுகுமுறையை யோகா வழங்குகிறது என்பதை அங்கீகரிக்கும் வகையில் ஐ.நா. ஒவ்வொரு ஆண்டும் ஜூன் 21-ந்தேதியை சர்வதேச யோகாதினமாக அறிவித்தது. 2015 ஜூன் 21-ந்தேதி முதலாவது சர்வதேச யோகா தினம் கொண்டாடப்பட்டதைத் தொடர்ந்து உலக நாடுகள் பலவற்றில் ஆண்டுதோறும் யோகாவை கடைப்பிடிப்பதால் ஏற்படும் பலன்களை வலியுறுத்தும் வகையிலும் விழிப்புணர்வை ஏற்படுத்தும் வகையில் இந்த தினம் கொண்டாடப்படுகிறது.
இந்த ஆண்டு சர்வதேச யோகா தினத்தின் மையக்கருத்து “அமைதிக்கு யோகா” என்பதாகும்.
(Visitor Counter : 69
ஊரக வளர்ச்சி அமைச்சகம்
பிரதமரின் கிராம சாலைகள் மேம்பாட்டுத் திட்டத்தின் கீழ் சாலை இணைப்பு வசதிகள்: தமிழகத்திற்கு வழங்கப்பட்டுள்ள நிதி குறித்த விவரங்கள்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய ஊரக வளர்ச்சித்துறை இணை அமைச்சர் சாத்வி நிரஞ்சன் ஜோதி கீழ்காணும் தகவல்களை வழங்கினார்.
பிரதமரின் கிராம சாலைகள் மேம்பாட்டுத் திட்டத்தின் கீழ் 31 மார்ச் 2022 வரை நாடு முழுவதும் 788185 கி.மீ. சாலைகள் மற்றும் 9509 பாலங்களுக்கு ஒப்புதல் அளிக்கப்பட்டு, 701205 கி.மீ. சாலைகள் மற்றும் 6852 பாலங்கள் நிறைவு செய்யப்பட்டு, 71172 கி.மீ. சாலைகள் மற்றும் 2657 பாலங்கள் நிலுவையில் உள்ளன.
பிரதமரின் கிராம சாலைகள் மேம்பாட்டுத் திட்டத்தின் கீழ் தமிழ்நாட்டிற்கு 2018-19-ல் ரூ 619.14 கோடியும், 2019-20-ல் ரூ 308.46 கோடியும், 2020-21-ல் ரூ 265.38 கோடியும், 2021-22-ல் ரூ 440.00 கோடியும் மத்திய நிதி வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813768
பிரதமர் அலுவலகம்
அன்னை காத்யாயனியின் ஆசீர்வாதத்தைப் பிரதமர் கோரியுள்ளார்
நவராத்திரியின்போது அன்னை காத்யாயனியின் பக்தர்கள் அனைவருக்கும் அவரின் ஆசீர்வாதத்தைப் பிரதமர் திரு நரேந்திர மோடி கோரியுள்ளார் அனைவரும் புதிய தன்னம்பிக்கையுடன் மனவுறுதியுடனும் ஆசீர்வதிக்கப்படட்டும் என்றும் அவர் விருப்பம் தெரிவித்துள்ளார். அன்னைக்கான பிரார்த்தனை பாடலையும் அவர் பகிர்ந்துள்ளார்.
ட்விட்டர் செயதியில் பிரதமர் கூறியிருப்பதாவது:
"சந்திரஹசோஜ்வல்கரா ஷர்துல்வர்வாஹனா.
காத்யாயனீ ஷுபதா தேவி தேமோங்கதினி॥
அன்னை துர்காவின் காத்யாயனி வடிவம் மிகவும் அற்புதமானது, இயற்கைக்கு அப்பாற்பட்டது. இன்று இவரை வழிபடுவதன் மூலம் அனைவரும் புதிய தன்னம்பிக்கையுடன் மனவுறுதியுடனும் ஆசீர்வதிக்கப்படட்டும், இதுவே விருப்பம்."
தேர்தல் ஆணையம்
ஆந்திரப் பிரதேசம், தெலங்கானா மேலவைகளில் பட்டதாரிகள் மற்றும் ஆசிரியர் தொகுதிகளுக்கான தேர்தல் அறிவிப்பு
ஆந்திரப் பிரதேச சட்ட மேலவையில் ஆசிரியர் தொகுதிகளுக்கான 2 உறுப்பினர்கள் திரு ராமு சூர்ய ராவ், திரு ராமகிருஷ்ணா, தெலங்கானா சட்ட மேலவையில் பட்டதாரி தொகுதிகளுக்கான 2 உறுப்பினர்கள் திரு ராமச்சந்திர ராவ், டாக்டர் பல்லா ராஜேஷ்வர் ரெட்டி ஆகியோரின் பதவிக் காலம் 2021ம் மார்ச் 29ம் தேதியுடன் முடிவடைகிறது.
அதனால் இந்த தொகுதிகளுக்கு 2 ஆண்டுகளுக்கு ஒரு முறை நடத்தப்படும் மேலவை தேர்தலை, தேர்தல் ஆணையம் அறிவித்துள்ளது. இந்தத் தேர்தல் 2021 மார்ச் 14ம் தேதி நடைபெறுகிறது. வாக்குககள் மார்ச் 17ம் தேதியன்று எண்ணப்படுகின்றன.
இதற்கான நடத்தை விதிமுறைகளும் உடனடியாக அமலுக்கு வந்துள்ளன. தேர்தல் நடைமுறையில், கொவிட் நெறிமுறைகளை பின்பற்ற வேண்டும் என தேர்தல் ஆணையம் கூறியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697046
--------
(Visitor Counter : 102
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
“பதப்படுத்தப்பட்ட மீன் மற்றும் மீன் பொருட்களின் மேம்பாடு” குறித்த தேசிய அளவிலான இணையதள கருத்தரங்கிற்கு மீன்வளத்துறை ஏற்பாடு செய்திருந்தது
விடுதலை அமிர்தப் பெருவிழாக் கொண்டாட்டத்தின் ஒரு பகுதியாக நவம்பர் 29, 2022 அன்று “பதப்படுத்தப்பட்ட மீன் மற்றும் மீன் பொருட்களின் மேம்பாடு” குறித்த தேசிய அளவிலான இணையதள கருத்தரங்கிற்கு மீன்வளத்துறை ஏற்பாடு செய்திருந்தது. மத்திய அரசின் மீன்வளத்துறை செயலாளர் திரு ஜதீந்திர நாத் ஸ்வைன் தலைமையில் நடைபெற்ற நிகழ்ச்சியில், தொழில்முனைவோர் மீன் வளத்துறை சங்கங்கள், மீன்வளத்துறை அதிகாரிகள், பல்வேறு மாநிலங்கள் மற்றும் யூனியன் பிரதேசங்களின் மீன்வளத்துறை அதிகாரிகள், மாநில வேளாண், கால்நடை மற்றும் மீன்வளத்துறை பல்கலைக்கழகங்களின் ஆசிரியர்கள், மீன்வளத்துறை ஆராய்ச்சி மையங்கள், மீன்வளத்துறை கூட்டுறுவு அதிகாரிகள் அறிவியலாளர்கள், மாணவர்கள், நாடு முழுவதிலும் உள்ள மீன்வளத்துறை தொடர்புடையவர்கள் ஆகியோர் பங்கேற்றனர்.
இந்நிகழ்ச்சியில் வரவேற்புரையாற்றிய உள்நாட்டு மீன்வளத்துறை இணைச் செயலாளர் திரு சாகர் மெஹ்ரா, இந்திய மீன்வளத்துறை, மீன்வளத்துறையின் திட்டங்கள், ஆகியவற்றின் தற்போதைய நிலை குறித்து விரிவாக எடுத்துரைத்தார். விளிம்பு நிலை சமுதாயத்தினருக்கு ஊட்டச்சத்தை உறுதி செய்யும் வகையில், உள்நாட்டு மீன் நுகர்வை மேம்படுத்துவதன் முக்கியத்துவம் குறித்து எடுத்துரைத்தார்.
பின்னர் பேசிய மீன்வளத்துறை செயலாளர் திரு ஜதீந்திர நாத் ஸ்வைன், நுகர்வோரின் நம்பிக்கையை பெறும் வகையில், தேவையான தரத்தை ஏற்றுமதியாளர்கள் பின்பற்ற வேண்டும் என்று அறிவுறுத்தினார். அதே போன்ற தரமான பதப்படுத்தப்பட்ட மீன்கள் மற்றும் மீன் பொருட்கள், உள்நாட்டு சந்தையிலும் கிடைக்கும் வகையில், செயல்படவேண்டும் என்று வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1880204
------
SRI/IR/KPG/RJ
(Visitor Counter : 73
ஆயுஷ்
தேசிய மருத்துவ தாவரங்கள் வாரியத்தின் 20 ஆண்டுகளை குறிக்கும் நிகழ்ச்சியில் அமைச்சர் திரு ஸ்ரீபத் நாயக் கலந்து கொண்டார்
தேசிய மருத்துவ தாவரங்கள் வாரியத்தின் 20-வது நிறுவன தினத்தை கொண்டாடும் வகையில் ஏற்பாடு செய்யப்பட்ட காணொலி நிகழ்ச்சி ஒன்றுக்கு, மத்திய ஆயுஷ் இணையமைச்சர்  திரு ஸ்ரீபத் எஸ்ஸோ நாயக் தலைமை வகித்தார்.
தேசிய மருத்துவ தாவரங்கள் வாரியம் 2020 நிலை அறிக்கை மற்றும் 'ஆயுர் வெஜ்' மின்புத்தகம் ஆகியவை இந்த நிகழ்ச்சியில் வெளியிடப்பட்டன.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1675735
பிரதமர் அலுவலகம்
ஒரே சமுத்திர உச்சிமாநாட்டின் உயர்மட்ட கூட்டத்தில் பிரதமர் நாளை பங்கேற்கிறார்
ஒரே சமுத்திர உச்சிமாநாட்டின் உயர்மட்ட கூட்டத்தில் பிரதமர் திரு நரேந்திர மோடி நாளை  பிற்பகல் 2.30 மணி அளவில் காணொலி வாயிலாக பங்கேற்கிறார். இந்த உயர்மட்ட கூட்டத்தில் ஜெர்மனி, இங்கிலாந்து, தென்கொரியா, ஜப்பான், கனடா உள்ளிட்ட பல்வேறு நாடுகளின் தலைவர்களும் உரையாற்ற உள்ளனர்.
பிரான்ஸ் அரசு ஏற்பாடு செய்துள்ள இந்த ஒற்றை சமுத்திர உச்சி மாநாடு, அந்நாட்டின் பிரஸ்ட் நகரில், ஐநா மற்றும் உலக வங்கி ஒத்துழைப்புடன் நடைபெறுகிறது. ஆரோக்கியமான மற்றும் நீடித்த சமுத்திர சூழல் முறையைப் பாதுகாத்து ஆதரவளிக்க உறுதியான நடவடிக்கைகளை மேற்கொள்வதற்கு சர்வதேச சமுதாயத்தை திரட்டும் நோக்கில் இந்த மாநாட்டிற்கு ஏற்பாடு செய்யப்பட்டுள்ளது.